**Kúpna zmluva**

**uzavretá podľa ustanovenia § 409 a nasledujúcich ustanovení Obchodného zákonníka č. 513/1991 Zb. v znení neskorších predpisov**

**(ďalej len „zmluva“)**

uzatvorená medzi zmluvnými stranami

**Kupujúci:**

Obchodné meno: **Paneurópska vysoká škola n.o.**

Sídlo: Tomášikova 20, 821 02 Bratislava

IČO: 36 077 429

IČ DPH: SK7120000118

DIČ: 2021766582

Bankové spojenie: Tatrabanka a.s.

Číslo účtu v tvare IBAN: SK79 1100 0000 0029 4200 6560

Zastúpený: RNDr. Michal Mutňanský

Email: michal.mutnansky@paneurouni.com

(ďalej len „kupujúci“)

**Predávajúci:**

Obchodné meno:

Sídlo:

IČO:

IČ DPH:

DIČ:

Bankové spojenie:

Číslo účtu v tvare IBAN:

Zastúpený:

Zapísaný:

Email:

(ďalej len „predávajúci“)

(ďalej spoločne len „zmluvné strany“)

**Preambula**

Zmluvné strany berú na vedomie, že kupujúci získal na predmet tejto zmluvy prostriedky vo forme nenávratného finančného príspevku zo zdrojov EÚ a to cez Operačný program Ľudské zdroje a má uzavretú zmluvu o poskytnutí NFP č. OPĽZ/369/2018, ktorej predmetom je podpora projektu s názvom „Paneurópska akadémia pre efektívnu a dobrú verejnú správu“, kód projektu v ITMS2014+: 312011D916.

Táto zmluva sa uzatvára ako výsledok zadávania zákazky s názvom „Technika s príslušenstvom“ (ďalej len „zákazka“) v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Kupujúci na obstaranie predmetu tejto zmluvy použil postup zadávania zákazky s nízkou hodnotou podľa § 117 zákona o verejnom obstarávaní.

**Článok I**

**Predmet zmluvy**

1. Predmetom tejto kúpnej zmluvy je dodávka časti 2: „Tlačiarne“ zákazky predávajúcim, ktorého vecný rozsah plnenia vyplýva z Prílohy č. 1 Cenová ponuka, predloženej v ponuke predávajúceho, na základe ktorej sa uzatvára táto zmluva.
2. Predávajúci sa zaväzuje dodať kupujúcemu tovar v rozsahu a množstve vymedzenom touto zmluvou a previesť na neho vlastnícke právo k uvedenému tovaru.
3. Kupujúci sa zaväzuje tovar prevziať a zaplatiť zaň cenu v tejto kúpnej zmluve stanovenú.
4. Predávajúci je povinný kupujúcemu odovzdať doklady, ktoré sú potrebné pre plnohodnotné užívanie predmetu zmluvy ako aj doklady ustanovené touto zmluvou.
5. Predávajúci je vlastníkom tovaru a zodpovedá za škody na ňom vzniknuté, až do nadobudnutia vlastníckeho práva k tovaru kupujúcim. Kupujúci nadobúda vlastnícke právo k tovaru prevzatím tovaru bez vád, a to na základe dodacieho listu a úhradou faktúry vystavenej predávajúcim.

**Článok II**

**Miesto a lehota dodania**

1. Predávajúci sa zaväzuje dodať predmet zmluvy v lehote do 2 mesiacov odo dňa nadobudnutia účinnosti zmluvy.
2. Zmluva nadobudne účinnosť až deň po obdržaní oznámenia o schválení zákazky v rámci kontroly verejného obstarávania, t.j. doručení správy z kontroly VO verejnému obstarávateľovi. O tomto termíne bude kupujúci informovať predávajúceho.
3. Miestom dodania predmetu plnenia tejto zmluvy je sídlo kupujúceho.

**Článok III**

**Kúpna cena**

1. Prílohou č. 1 tejto zmluvy je cenová ponuka predávajúceho, s ktorou bol kupujúci vopred oboznámený, spolu s popisom predmetu plnenia.
2. Kupujúci sa zaväzuje za predmet zmluvy uhradiť sumu **........... EUR bez DPH** (slovom: ............... EUR bez DPH), t.j. ............... EUR s DPH (slovom: ..................... eur s DPH). Kúpnu cenu uhradí kupujúci na účet predávajúceho a po jej uhradení sa predmet zmluvy stáva majetkom kupujúceho.
3. Lehota splatnosti faktúry je 60 kalendárnych dní odo dňa jej vystavenia. Súčasťou faktúry bude číslo súvisiaceho projektu v rámci ITMS2014+, s ktorým kupujúci oboznámi predávajúceho po uzavretí zmluvy.
4. Vystaveniu faktúry bude predchádzať dodanie a protokolárne odovzdanie predmetu zmluvy (preberací protokol potvrdený obidvoma zmluvnými stranami).

**Článok IV**

**Záručná doba, záručný a pozáručný servis, zodpovednosť za vady**

1. Predávajúci je povinný dodať kupujúcemu tovar podľa tejto kúpnej zmluvy a jej príloh, pri dodržaní kvalitatívnych podmienok, ktoré sú vymedzené štátnymi normami vzťahujúcimi sa na tovar.
2. Zmluvné strany sa dohodli, že sa v otázke zodpovednosti za vady (chyby) dodávaného tovaru budú riadiť § 422 a nasl. Obch. Zákonníka. Zmluvné strany dojednávajú záručnú dobu na 24 mesiacov, ak v podmienkach súťaže a ponuke predávajúceho, na základe ktorej sa uzatvára táto zmluva, nebolo uvedené inak.
3. Záručná doba začína plynúť dňom odovzdania a prevzatia tovaru, v prípade chýb, po ich odstránením, na odstránení ktorých sa zmluvné strany dohodli pri odovzdaní a prevzatí tovaru.
4. Plynutie záručnej doby na dotknutú časť tovaru sa preruší dňom uplatnenia práva kupujúceho na odstránenie nedostatku doručením reklamácie.
5. Reklamácia musí byť vykonaná písomne, inak nie je platná. Musí obsahovať označenie vád a popis ako sa vady (chyby) prejavujú. Rozoznávajú sa:
6. zjavné vady (chyby), ktoré kupujúci zistil, resp. mohol zistiť odbornou prehliadkou pri preberaní tovaru. Musia byť reklamované zapísaním v preberacom protokole s uvedením dohodnutých termínov na ich odstránenia. Ak sa jedná o závažné chyby, ktoré by mali vzťah na funkčné vlastnosti tovaru (nefunkčnosť), tieto budú vymenené za nový tovar do 20 dní, inak nemusí dôjsť k prebraniu tovaru a tým nevzniká nárok na fakturáciu tovaru zo strany predávajúceho.
7. skryté vady, t.j. vady, ktoré kupujúci nemohol zistiť pri prevzatí tovaru a vyskytnú sa v záručnej dobe. Kupujúci je povinný ich reklamovať u predávajúceho najneskoršie do 3 pracovných dní od ich zistenia. Predávajúci je povinný na reklamáciu reagovať do 24 hodín po obdržaní reklamácie a dohodnúť s kupujúcim spôsob a primeranú lehotu odstránenia.
8. Predávajúci sa zaväzuje odstrániť reklamované vady v technicky čo možno najkratšom čase.
9. Predávajúci nezodpovedá za vady, ktoré nastali v dôsledku vád, ktoré nemohol zistiť ani vzhľadom na odbornosť alebo starostlivosť, ktorú možno u neho predpokladať alebo od neho požadovať alebo v dôsledku neodborného zásahu alebo neodborného užívania zo strany kupujúceho alebo inej osoby, alebo okolnosťami, ktoré vylučujú zodpovednosť predávajúceho.
10. Predávajúci je povinný bez zbytočného odkladu odstrániť aj také vady, za vznik ktorých nenesie zodpovednosť, ktorých odstránenie však neznesie odklad. Náklady takto vzniknuté predávajúcemu budú uhradené na základe vzájomnej dohody.
11. Predávajúci nezodpovedá za vady spôsobené treťou osobou, alebo udalosťou za ktorú táto tretia osoba zodpovedá, alebo za vady spôsobené neodvrátiteľnou udalosťou, napr. požiarom, alebo inou udalosťou, napr. vyššou mocou.
12. Predávajúci ďalej nezodpovedá za vady ktoré boli spôsobené neodbornou obsluhou, používaním v rozpore s návodom na použitie, používaním v nevhodných podmienkach, úpravou predmetu zmluvy, prípadne neobvyklým spôsobom užívania predmetu zmluvy.

**Článok V**

**Zmluvné pokuty**

1. Zmluvné strany sa dohodli, že v prípade, ak bude predávajúci v omeškaní s dodávkou predmetu zmluvy, vzniká kupujúcemu právo na zaplatenie zmluvnej pokuty voči predávajúcemu vo výške 0,05% z kúpnej ceny za každý aj začatý deň omeškania.
2. Zmluvné strany sa dohodli, že v prípade, ak bude predávajúci v omeškaní s odstránením vady tovaru podľa tejto kúpnej zmluvy, vznikne kupujúcemu právo na zaplatenie zmluvnej pokuty a to za každý aj začatý deň omeškania vo výške 0,3 % z ceny tovaru, na ktorom vada vznikla a ktorú neodstránil Predávajúci v zmluve dohodnutej lehote.
3. Kupujúci zaplatí predávajúcemu za omeškanie úhrady platby na základe platobného dokladu (faktúry) za každý deň omeškania úrok z omeškania vo výške 0,05 % z dlžnej sumy.
4. Zmluvná pokuta je splatná do 10 dní odo dňa doručenia písomnej výzvy kupujúceho na zaplatenie zmluvnej pokuty predávajúcemu a naopak.
5. Uplatnením práva podľa predchádzajúcich bodov tohto článku kúpnej zmluvy, nie je dotknuté právo kupujúceho na náhradu škody, a to ani čo do výšky, v ktorej náhrada škody zmluvnú pokutu presiahne.

**Článok VI**

**Záverečné ustanovenia**

1. Táto zmluva nadobúda platnosť dňom podpisu oprávnenými zástupcami oboch zmluvných strán. Zmluva nadobudne účinnosť až deň po obdržaní oznámenia o schválení zákazky v rámci kontroly verejného obstarávania, t.j. doručení správy z kontroly VO verejnému obstarávateľovi. O tomto termíne bude kupujúci informovať predávajúceho.
2. Vzťahy neupravené v tejto zmluve sa budú riadiť ustanoveniami Obchodného zákonníka a Občianskeho zákonníka.
3. Dodávateľ/subdodávateľ sa zaväzuje strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú:
4. Poskytovateľ NFP a ním poverené osoby;
5. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
6. Najvyšší kontrolný úrad SR, Úrad vládneho auditu, Certifikačný orgán a nimi poverené osoby;
7. Orgán auditu, jeho spolupracujúce orgány a nimi poverené osoby;
8. Splnomocnení zástupcovia Európskej Komisie a Európskeho dvora audítorov;
9. Orgán zabezpečujúci ochranu finančných záujmov EÚ;
10. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
11. Zmluvné strany vyhlasujú, že Zmluvu si riadne prečítali, jej obsahu porozumeli a na znak súhlasu ju podpisujú.
12. Zmluva bola vyhotovená v štyroch rovnopisoch, pričom každá zo zmluvných strán obdržala po dva rovnopisy.

Neoddeliteľnou súčasťou tejto zmluvy je:

**Príloha č. 1** – Cenová ponuka predávajúceho

V..........................dňa.................... V Bratislave dňa............................

-------------------------------- ---------------------------------

Kupujúci RNDr. Michal Mutňanský